CELEX: 32012R1112
Language: sk
Date: 2012-11-23 00:00:00
Title: Vykonávacie nariadenie Komisie (EÚ) č. 1112/2012 z  23. novembra 2012 o zatriedení určitého tovaru do kombinovanej nomenklatúry

29.11.2012   
            
            
               SK
            
            
               Úradný vestník Európskej únie
            
            
               L 329/9
            
         VYKONÁVACIE NARIADENIE KOMISIE (EÚ) č. 1112/2012
   z 23. novembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné zabezpečiť, aby sa na záväzné informácie o nomenklatúrnom zatriedení, ktoré vydali colné orgány členských štátov v súvislosti so zatriedením tovaru v rámci kombinovanej nomenklatúry, ale ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 danej tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. novembra 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Izolovaný kábel (tzv. USB kábel) s dĺžkou 1 m, ktorý pozostáva z izolovaných spletených drôtov a ktorý je na oboch stranách vybavený USB prípojkami.
                  Kábel umožňuje prenos dát medzi rôznymi druhmi prístrojov. Zároveň umožňuje dodávanie elektrickej energie do týchto prístrojov alebo ich nabíjanie.
               
               
                  8544 42 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8544, 8544 42 a 8544 42 90.
                  Prenos dát medzi dvoma prístrojmi bez použitia telekomunikačnej technológie, ako napríklad eternet, sa nepovažuje za telekomunikáciu na účely podpoložky 8544 42 10. Z tohto dôvodu je vylúčené zatriedenie do podpoložky 8544 42 10 ako kábel vybavený prípojkami druhu používaného v telekomunikáciách (pozri aj vysvetlivky KN k podpoložke 8544 42 10).
                  Kábel sa má preto zatriediť do číselného znaku KN 8544 42 90 ako ostatné elektrické vodiče vybavené prípojkami na napätie nepresahujúce 1 000 V.